S-1880/2019

DÓMUR

Mál þetta var þingfest 18. nóvember 2019 og dómtekið sama dag á grundvelli 164. gr. laga nr. 88/2008 um meðferð sakamála. Málið höfðaði Lögreglustjórinn á höfuðborgarsvæðinu með ákæru 17. október 2019 á hendur ákærða, B-x-x W-x-x, kt. [...], [...], Reykjanesbæ, fyrir eftirtalda þjófnaði:

1. Mál 007201910578

Með því að hafa mánudaginn 29. janúar 2018, í félagi við A, stolið vörum að andvirði kr. 29.989 í verslun Elko í Skeifunni 7 í Reykjavík.

2. Mál 007201910599

Með því að hafa fimmtudaginn 5. apríl 2018 stolið bílaútvarpstæki að andvirði kr. 12.495 í verslun Elko í Skeifunni 7 í Reykjavík.

3. Mál 007201946271

Með því að hafa föstudaginn 12. júlí 2019 stolið tölvuskjá að andvirði kr. 59.995 í verslun Tölvulistans, Suðurlandsbraut 26 í Reykjavík.

4. Mál 007201948069

Með því að hafa föstudaginn 12. júlí 2019 stolið tveimur farsímum og fartölvu, samtals að andvirði kr. 349.965, í verslun Elko í Skógarlind í Kópavogi.

5. Mál 007201951823

Með því að hafa föstudaginn 12. júlí 2019 stolið farsíma að andvirði kr. 149.999 í verslun Nova í Smáralind í Kópavogi.

6. Mál 007201946638

Með því að hafa föstudaginn 12. júlí 2019 stolið farsíma að andvirði kr. 189.990 í verslun Nova í Kringlunni í Reykjavík.

7. Mál 007201948056

Með því að hafa föstudaginn 19. júlí 2019 stolið fartölvu að andvirði kr. 53.900 í verslun Computer.is, Skipholti 50b í Reykjavík.

Telst framangreind háttsemi varða við 1. mgr. 244. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

G-kk-nf Ó-kk-nf H-kk-nf lögmaður krefst þess fyrir hönd Tölvulistans ehf., kt. [...], að ákærði verði dæmdur til greiðslu 59.995 kr. skaðabóta vegna þjófnaðar samkvæmt 3. tölulið ákæru með vöxtum samkvæmt 8. gr. laga nr. 38/2001 um vexti og verðtryggingu frá 12. júlí 2019 og þar til mánuður er liðinn frá birtingu bótakröfunnar, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Þá verði ákærða gert að greiða kostnað við að halda bótakröfunni til laga, þ.m.t. vegna lögmannsaðstoðar, sbr. 1. mgr. 172. gr. og 3. mgr. 176. gr. laga nr. 88/2008 og verði tillit tekið til virðisaukaskatts við ákvörðun málflutningsþóknunar.

Með hliðsjón af skýlausri játningu ákærða fyrir dómi, sem samrýmist rannsóknargögnum máls, er sannað að ákærði hafi gerst sekur um þá háttsemi, sem lýst er í ákæruliðum 1.7. að framan og þar þykir rétt færð til refsiákvæða.

Samkvæmt sakavottorði ákærða og öðrum gögnum máls hlaut hann 60 daga skilorðsbundinn fangelsisdóm, m.a. fyrir þjófnaðarbrot, 29. mars 2017. Sá dómur var tekinn upp og dæmdur með við sakfellingu ákærða 10. apríl 2019, en þann dag var hann dæmdur í átta mánaða skilorðsbundið fangelsi fyrir þjófnað og fleiri auðgunarbrot. Ákærði rauf skilorð þess dóms og var hann því tekinn upp og dæmdur með nýjum brotum ákærða þá er hann hlaut 14 mánaða óskilorðsbundið fangelsi fyrir níu þjófnaðarbrot og fimm umferðarlagabrot með dómi Héraðsdóms Reykjaness 7. þessa mánaðar.

Brot þau sem ákærði er nú sakfelldur fyrir eru öll framin fyrir uppkvaðningu síðastgreinds dóms og ber því í máli þessu að dæma honum hegningarauka samkvæmt 78. gr. almennra hegningarlaga er samsvari þeirri þynging hegningarinnar, sem kynni að hafa orðið, ef dæmt hefði verið um öll brotin í því máli. Að auki verður við ákvörðun refsingar litið til þess að andvirði þjófnaðarbrota ákærða nam tæplega 850.000 kr. og komst ekkert af þýfinu til skila. Á móti kemur að ákærði hefur gengist greiðlega við brotunum. Að öllu þessu gættu þykir refsing hans nú hæfilega ákveðin fjögurra mánaða fangelsi. Til frádráttar refsingunni komi gæsluvarðhald sem ákærði hefur sætt frá 7. nóvember 2019 til dómsuppsögu, að fullri dagatölu.

Í málinu krefst Tölvulistinn 59.995 kr. skaðabóta, auk vaxta og málskostnaðar. Ákærða var formlega birt bótakrafan við þingfestingu máls í gær og samþykkti hann kröfuna eins og hún er sett fram í ákæru. Ber því að dæma ákærða til að greiða höfuðstól kröfunnar, kr. 59.995, með þeim vöxtum sem krafist er og nánar greinir í dómsorði, en upphafstími dráttarvaxta miðist við 18. desember 2019.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar. Er hér aðeins um að ræða þóknun B-kk-ef H-kk-ef E-kk-ef verjanda ákærða við rannsókn og meðferð málsins og þykir hún hæfilega ákveðin kr. 170.000. Hefur þá ekki verið tekið tillit til greiðslu virðisaukaskatts. Þá ber samkvæmt 2. mgr. 176. gr. sömu laga að dæma ákærða til greiðslu málskostnaðar vegna bótakröfu Tölvulistans ehf. og og þykir sá kostnaður hæfilega ákveðinn kr. 68.000.

J-kk-nf J-kk-nf héraðsdómari kveður upp dóm þennan.

Dómsorð:

Ákærði, B-x-x W-x-x, sæti fangelsi í fjóra mánuði. Til frádráttar refsingunni komi gæsluvarðhald ákærða frá 7. nóvember 2019 að fullri dagatölu.

Ákærði greiði Tövulistanum ehf. kr. 59.995 með vöxtum samkvæmt 8. gr. laga nr. 38/2001 um vexti og verðtryggingu frá 12. júlí til 18. desember 2019, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði allan sakarkostnað, þar með talda 170.000 kr. þóknun verjanda síns, B-kk-ef H-kk-ef E-kk-ef lögmanns. Þá greiði ákærði 68.000 kr. í málskostnað til Tölvulistans ehf.

J-kk-nf J-kk-nf

Í málinu krefst Tölvulistinn 59.995 kr. skaðabóta, auk vaxta og málskostnaðar. Ákærða var formlega birt bótakrafan við þingfestingu máls í gær og samþykkti hann kröfuna eins og hún er sett fram í ákæru. Ber því að dæma ákærða til að greiða höfuðstól kröfunnar, kr. 59.995, með þeim vöxtum sem krafist er og nánar greinir í dómsorði, en upphafstími dráttarvaxta miðist við 18. desember 2019.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar. Er hér aðeins um að ræða þóknun B-kk-ef H-kk-ef E-kk-ef verjanda ákærða við rannsókn og meðferð málsins og þykir hún hæfilega ákveðin kr. 170.000. Hefur þá ekki verið tekið tillit til greiðslu virðisaukaskatts. Þá ber samkvæmt 2. mgr. 176. gr. sömu laga að dæma ákærða til greiðslu málskostnaðar vegna bótakröfu Tölvulistans ehf. og og þykir sá kostnaður hæfilega ákveðinn kr. 68.000.

J-kk-nf J-kk-nf héraðsdómari kveður upp dóm þennan.

Ákærði, B-x-x W-x-x, sæti fangelsi í fjóra mánuði. Til frádráttar refsingunni komi gæsluvarðhald ákærða frá 7. nóvember 2019 að fullri dagatölu.

Ákærði greiði Tövulistanum ehf. kr. 59.995 með vöxtum samkvæmt 8. gr. laga nr. 38/2001 um vexti og verðtryggingu frá 12. júlí til 18. desember 2019, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði allan sakarkostnað, þar með talda 170.000 kr. þóknun verjanda síns, B-kk-ef H-kk-ef E-kk-ef lögmanns. Þá greiði ákærði 68.000 kr. í málskostnað til Tölvulistans ehf.

J-kk-nf J-kk-nf